**Technikai tudnivalók**

**Filmek:**

A filmeket a youtube-ra kérjük feltölteni és a linket a pályázati adatlapra beilleszteni.

Feltöltés a youtube-ra:

A [www.youtube.com](http://www.youtube.com) oldalon a „Feltöltés”-t kell először választani. Ezután a rendszer bejelentkezést kér. A bejelentkezéshez szükséges egy YouTube VAGY Google Fiók / gmail-es emailcím és a hozzá tartozó jelszó.

Bejelentkezés után követni kell a rendszerben megadott lépéseket.

A feltöltött video „Cím”-énél kérjük ugyanazt a címet megadni, mint a pályázatban. A „Címke” és „Leírás” mezőbe is kérjük a Jóakarat Napot is beírni.

Az „Adatvédelemnél”: a nyilvános vagy a nem listázott lehetőséget kiválasztani.

A „Kategóriánál” a „Nonprofit szervezetek és aktivisták”-at javasoljuk választani.

A „Licenc”-nél javasoljuk a Creative Commons-t választani.

Ezután jobb oldalon fent a megosztás gombbal lehet befejezni a feltöltést. A megjelenő linket mindenképp mentse el, és a pályázati adatlapra másolja be! Fontos, hogy a link pontos legyen, mert csak így tudjuk megtalálni és megnyitni a videot.

**Képek:**

A képeket a kepfeltoltes.hu weboldalra kérjük feltölteni. A feltöltött kép mellett ki lehet választani, hogy a kép a kepfeltoltes.hu oldalon publikus legyen vagy sem.

Érdemes megadni emailcímet is, így később is könnyen megtalálhatóak a feltöltött képek.

A feltöltés gomb megnyomása után alul megjelennek a feltöltött képekhez tartozó hivatkozások.

A pályázati adatlapra innen kétféle hivatkozást kérünk beilleszteni: a „Weboldalhoz” való hivatkozást és az oldal alján található „direktlinket”.

Fontos, hogy ezek pontosan legyenek kimásolva, mert csak így tudjuk megtalálni és megnyitni a képet/képeket.

**Fontos tudnivaló!**

A kiállításra kiválasztott képekből (amiről a készítőt időben értesítjük) nyomtatott példányokat is fogunk kérni. Ezért érdemes a kép készítésekor figyelni arra, hogy az megfelelő (közepes/nagy) felbontású legyen. Kis felbontású fotóknál nyomtatásban nem lesz szép a kép, így legfeljebb egy montázs részeként tudjuk kiállítani.

A videoknál is fontos a felbontás a nagyobb méretű kivetítéshez.

**A kezdeményezések értékelését a megjelenítés képi minősége nem befolyásolja!**

A pályázati adatlapot a palyazat@joakaratavilagban.hu emailcímre várjuk.

Jó munkát kívánunk!